b'\n_START_ARTICLE_\nCrvenda\xc4\x87\n_START_SECTION_\nOpis\n_START_PARAGRAPH_\nCrvenda\xc4\x87 je mala ptica, veli\xc4\x8dine vrapca, du\xc5\xbeine oko 15 cm. S gornje strane (le\xc4\x91a, rep i krilo) je maslinasto-sive boje, dok su grlo i grudi kao \xc4\x8delo i glava sa strane \xc5\xbeutocrvene boje, odakle mu i poti\xc4\x8de ime. Trbuh je bijele boje. Ovako su obojeni mu\xc5\xbejak i \xc5\xbeenka, dok su mladunci neupadljive  tamne boje. \xc5\xbdenka snese pet do \xc5\xa1est jaja puta godi\xc5\xa1nje. \xc4\x8cu\xc4\x8davci se izvaljuju nakon dva tjedna sjedenja roditelja na jajima. Ve\xc4\x87 su otprilike s petnaest dana starosti sposobni za samostalan \xc5\xbeivot. Crvenda\xc4\x87 je ptica skitalica. Zimi se zadr\xc5\xbeava na podru\xc4\x8djima s boljom ponudom hrane. Hrani se ponajvi\xc5\xa1e kukcima i malim pu\xc5\xbeevima, ali uzima i biljne plodove.'